На основу чланова 92. и 97. став 4. Закона о планирању и изградњи (''Сл. гласник РС'', бр 72/200,145/2014…9/2020 ) и члана 40. Статута Општине Чајетина („Службени лист Општине Чајетина'', број 2/2019) Скупштина општине Чајетина на седници одржаној 25. августа 2022. године, донела је

**ОДЛУКУ О ДОПУНИ ОДЛУКЕ О**

**УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА '' ТРАНС КОП'' ДОО ЧАЈЕТИНА**

**Члан 1.**

У Одлуци о уређивању грађевинског земљишта средствима инвеститора '' Транс коп '' ДОО Чајетина број 02-118/2021-01 од 26. августа 2021. године и у истој одлуци под истим бројем од 13. јуна 2022. године , врши се допуна тако што се у члану 1. додаје нова алинеја , и то:

''- радови на асфалтирању више путних праваца у Добоселици , Л= 2500,00 м1 ,Ш - 3,00 м.

* радови на асфалтирању више путних праваца у Гостиљу Л= 1000,00м1 Ш= 3,00 м у износу 6.039.800,00 динара.
* Асфалтирање платоа по предмеру II у износу ОД 8.239.898,55 динара''.

У истој одлуци у члану 2. мења се вредност предметних радова која је износила 72.411.750,00 динара износом од 127.272.398,55 динара , без ПДВ-а .

**Члан 2.**

Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-118/2021-01 од 25. августа 2022. године**

**ПРЕДСЕДНИК**

**Скупштине општине,**

*Арсен Ђурић*